2 priedas
VALSTYBEI NUOSAVYBĖS TEISE PRIKLAUSANČIŲ MELIORACIJOS STATINIŲ AVARINIŲ IR KITŲ GEDIMŲ REMONTO DARBAI

TECHNINĖ SPECIFIKACIJA


[bookmark: _GoBack]I. BENDROJI INFORMACIJA
1.1. Pirkimo objektas - Valstybei nuosavybės teise priklausančių melioracijos statinių avarinių ir kitų gedimų remonto darbai.
1.2. Darbų tikslas – suremontuoti valstybei nuosavybės teise priklausančius melioracijos statinius, esančius intensyviai dirbamuose žemės ūkio paskirties žemės sklypuose.
1.3. Statinio kategorija – neypatingi statiniai.
1.4. Statinių grupė – melioracijos statiniai.
1.5. Statybos rūšys – remontas.
II. REIKALAVIMAI PERKAMIEMS DARBAMS:
0. Darbai bus perkami pagal poreikį.
2.2. Tikslios darbų apimtys, defektiniai aktai, objektų darbų vietos planai nustatomi Užsakovo ir pateikiami rangovui. Darbai turi būti pradėti Užsakovui pateikus darbų užsakymą (1 priedas) ne vėliau kaip per 2 (dvi) darbo dienas.
2.3. Preliminari perkamų darbų kaina iki 247 933,88 Eur be PVM (300 000,00 Eur su PVM), šią sumą sudaro visos išlaidos ir visi mokesčiai, taip pat ir PVM. Perkančioji organizacija neįsipareigoja nupirkti darbų už visą šiame punkte nurodytą sumą. Sutarties vykdymo metu sutarties kaina, kurią Užsakovas turės sumokėti Rangovui, priklausys nuo faktinių užsakymų. 
2.4. Įkainio bazė yra pagal UAB „SISTELA“ patvirtintus įkainius sudaryta sąmata skaičiuojamosios statybos kainomis. Skaičiuojamoji statybos kaina – melioracijos statinių remonto darbams atlikti reikalinga išlaidų suma, Rangovas apskaičiuoja pagal resursų skaičiuojamąsias kainas bei rekomenduojamus kainos skaičiavimo principus. Skaičiuojamoji statybos kaina apskaičiuojama 2025 m. kovo mėn. rekomendacijomis arba vėlesnėmis patvirtintiems statinio statybos skaičiuojamiesiems ir sąmatų skaičiavimo programos „SISTELA“ duomenų bazėje nurodytiems darbų įkainiams. 
2.5. Kiekvienam remonto darbų objektui bus sudaromos lokalinės sąmatos, kurios apskaičiuojamos iš įkainio bazės (sąmatos kainos) atimamos Rangovo pasiūlytos nuolaidos procentais (dviejų skaičių po kablelio tikslumu pvz. 0,00 %).
2.6. Už tinkamai atliktą darbą Užsakovas sumoka Rangovui pagal gautus atsiskaitymo dokumentus (atliktų darbų aktą, PVM sąskaitą faktūrą) per 30 dienų po šių dokumentų patvirtinimo.
III. DARBŲ ATLIKIMAS 
[bookmark: _Hlk33173815]3.1. Darbai turi būti atlikti vadovaujantis nurodytų teisės aktų ir normatyvinių dokumentų aktualia redakcija: Lietuvos Respublikos melioracijos įstatymu, MTR 2.05.01:2005 „Melioracijos statinių projektavimas“, MTR 2.02.01:2006 „Melioracijos statiniai. Pagrindiniai reikalavimai“, MND Nr. 11 „Griovių, jų įrenginių rekonstrukcijos ir remonto darbo projekto etalonas“, kitais įstatymais, reglamentuojančiais statinio saugos ir paskirties reikalavimus, MND-29 „Plastmasinis drenažas ir jo įrenginiai“, MND-19 „Pagrindiniai griovių ir drenažo įrenginiai“, kitais Lietuvos Respublikoje galiojančiais privalomaisiais statybos techniniais reglamentais,  normatyviniais aktais ir taisyklėmis bei šia technine užduotimi. 
3.2. Užsakovas turi teisę kontroliuoti atliekamų darbų eigą ir kokybę bei sulaikyti mokėjimus už atliktus darbus, jeigu dėl Rangovo kaltės nepašalinti nurodyti darbų defektai.
3.3. Rangovas privalo prisiimti visą atsakomybę už darbus nuo darbų pradžios iki kol darbai bus pripažinti tinkamais naudoti. Jeigu darbams, medžiagoms padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Užsakovui, tai Rangovas savo rizika ir sąskaita privalo ištaisyti praradimus ar žalą taip, kad darbai, medžiagos atitiktų Sutartį.
3.4. Visus darbus atlikti savo medžiagomis, sertifikuotomis Lietuvoje.
3.5. Rangovas gauna leidimus arba sutikimus atlikti darbus apsauginėse zonose, nutiestų požeminių komunikacijų vietose.
3.6. Rangovas yra atsakingas už visus savo veiksmus ir darbų metodų parinkimą, patikimumą bei darbų saugą visu Darbų vykdymo laikotarpiu.
3.7. Rangovas privalo atlyginti nuostolius ir yra atsakingas už visas pretenzijas, kompensacijas susijusias su:
3.7.1. bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veiksmų vykdant darbus, taisant defektus darbų vykdymo metu;
3.7.2. bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo.
[bookmark: _Hlk40336220]3.8. Prieš pradedant darbus susiderinti su fiziniais ir juridiniais asmenimis, kurių inžineriniai tinklai, statiniai, žemės sklypai arba kita nuosavybės forma turi sąveikos su vykdomais Darbais.
3.9. Specialieji reikalavimai:
3.9.1. Rangovas prieš paslėpdamas ar uždengdamas, kurias nors konstrukcijas ar kitus remonto darbus, privalo informuoti statybos techninės priežiūros vadovą, kuris patikrina, apžiūri ir priima rezultatus. Jeigu Rangovas paslepia konstrukcijas ar kitus remonto darbus apie tai nepranešęs statybos techninės priežiūros vadovui, tai statybos techninės priežiūros vadovui pareikalavus, Rangovas savo sąskaita privalo tą darbą atidengti patikrinimui.
3.10. Rangovas Užsakovui kartu su suremontuoto objekto aktavimo dokumentais perduoda planinėje medžiagoje atvaizduotus įvykdytus darbus nurodant remontuojamų rinktuvų atkarpų, išvalytų griovių pradžios ir pabaigos, posūkių, drenažo žiočių vandens nuleistuvų, šulinių ir kitų įrenginių koordinates ir altitudes.
3.11. Darbų užbaigimo terminu laikoma Suremontuotų melioracijos statinių pripažinimo tinkamais naudoti ir priežiūros darbų atlikimo akto pasirašymo data. Iki šio termino turi būti užbaigti visi Darbai, ištaisyti defektai bei Užsakovui perduoti visi su darbų užbaigimu susiję dokumentai.










